laion/Wikipedia-Exotic huggingface dataset:
ამილახვარი

საკუთარი სახელი ამილახვარი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ამილახვარი — პოლიტიკური მოღვაწე ალექსანდრე ამილახვარი — რუსეთის არმიის პოლკოვნიკი, ემიგრანტი ამირინდო ამილახვარი — ქართლ-კახეთის სამეფოს პოლიტიკური მოღვაწე ანა ამილახვარი — საზოგადო მოღვაწე ანდუყაფარ ამილახვარი — ქართლის მსხვილი ფეოდალი ბარძიმ ამილახვარი — ქართლის სამეფოს პოლიტიკური მოღვაწე გივი ამილახვარი — ქართლ-კახეთის პოლიტიკური მოღვაწე გივი ამილახვარი — ქართლის სამეფოს პოლიტიკური მოღვაწე გივი ამილახვარი — რუსეთის იმპერიის არმიის გენერალ-მაიორი გიორგი ამილახვარი — იურისტი, პოლიტიკოსი დემეტრე ამილახვარი — ქართლ-კახეთის სამეფოს პოლიტიკური მოღვაწე დიმიტრი ამილახვარი — საფრანგეთის არმიის ოფიცერი ვახტანგ ამილახვარი — რუსეთის იმპერიის არმიის კორნეტი თამარ ამილახვარი — შაჰ აბას I-ის ცოლი იასე ამილახვარი — ქართლ-კახეთის სამეფოს სახელმწიფო და სამხედრო მოღვაწე ივანე ამილახვარი — რუსეთის არმიის კავალერიის გენერალი იოთამ ამილახვარი — XVII საუკუნის ქართლის დიდი ფეოდალი ოთარ ამილახვარი — ქართლ-კახეთის სამეფოს პოლიტიკური მოღვაწე ნიკოლოზ IX (ამილახვარი) — საქართველოს კათოლიკოს-პატრიარქი ნინო ამილახვარი — სასულიერო პირი, იღუმენია პაპუნა ამილახვარი — XVII საუკუნის ქართლის სამეფოს პოლიტიკური და სამხედრო მოღვაწე რევაზ ამილახვარი — ქართლ-კახეთის სამეფოს პოლიტიკური მოღვაწე ამილახვრები — ფეოდალური საგვარეულო საქართველოში
სიპინი (მრავალმნიშვნელოვანი)

სიპინი შეიძლება აღნიშნავდეს: სიპინი — ცხოველი სიპინი — ქალაქი ჩინეთში
სიპუნკულიდები

სიპუნკულიდები (Sipunculida) — ზღვის ჭიების ტიპი ან კლასი. მათი სხეულის სიგრძე 50 სმ აღწევს, დაუნაწევრებელია. წინა ხორთუმისებრ ნაწილზე პირი შემოსაზღვრულია მოკლე საცეცების გვირგვინით. აქვთ ცელომი. გამომყოფი სისტემა შედგება 3 (უფრო ხშირად 1) წყვილი მეტანეფრიდიისაგან. სისხლის მიმოქცევისა და ნერვული სისტემა მარტივია. ცალსქესიანები არიან. ბინადრობენ გრუნტში. იკვებებიან წვრილი ცხოველებით. ქართული საბჭოთა ენციკლოპედია, ტ. 9, თბ., 1985. — გვ. 380.
ოთხასი დარტყმა

ოთხასი დარტყმა (ფრანგ. Les Quatre Cents Coups) — ფრანსუა ტრიუფოს პირველი ფილმი, ფრანგული ახალი ტალღის ერთ-ერთი ნიმუში. ფილმი ნახევრად ავტობიოგრაფიულია და პირველია იმ ფილმებს შორიც, რომლებიც გამოგონილი პერსონაჟის, ანტუან დუანელის ცხოვრებას ეხება. ანტუანის როლს ფრანგი მსახიობი ჟან-პიერ ლეო თამაშობს, რომელიც შემდგომში დუანელის შესახებ ტრიუფოს სხვა ფილმებშიც თამაშობდა. ფილმის სახელწოდება პირდაპირი თარგმანია ფრანგული იდიომისა, რომელიც შფოთვის გამოწვევას ნიშნავს. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმის მოქმედება 1950-იანი წლების მეორე ნახევარში მიმდინარეობს. 13 წლის ბიჭის, ანტუან დუანელის, ბავშვური, თავისუფალი ბუნება ვერ ეგუება არსებულ სოციალურ ჩარჩოებს. მას გამუდმებით კონფლიქტი მოსდის სკოლის მასწავლებლებთან, დედასთან, მამინაცვალთან. ანტუანს დააკავებენ მამინაცვლის საბეჭდი მანქანის ქურდობისთვის. ამის შემდეგ მშობლები მის რთულად აღსაზრდელ ბავშვთა იზოლირებულ დაწესებულებაში გადაყვანას გადაწყვეტენ. ანტუანი ვერ ეგუება კოლონიის მკაცრ აღმზრდელობით რეჟიმს და ერთ დღესაც, ფეხბურთის თამაშისას, გაძვრება კოლონიის გარშემო შემოვლებულ მავთულხლართში და გაიქცევა. ფილმის დასკვნით სცენაში გათავისუფლებული ანტუანი ხვდება გაშლილი ზღვის სანაპიროზე. ჟან-პიერ ლეო - ანტუან დუანელი ალბერ ლემი - ჟულიენ დუანელი კლერ მაურიე - ჟილბერტ დუანელი პიერ რეპი - ინგლისურის პედაგოგი ლუკ ანდრიუ - ფიზკულტურის პედაგოგი დენიელ კუტურიე - ბერტრან მორისეტი ტრიუფომ მიიღო კანის კინოფესტივალის ჯილდო საუკეთესო რეჟისორისათვის. ფილმი ოსკარების 32-ე დაჯილდოებაზე ნომინირებული იყო საუკეთესო ორიგინალური სცენარის ჯილდოზე. მიღებული აქვს ნიუ-იორკის კინოკრიტიკოსთა ჯილდო. ბრიტანეთის კინოინსტიტუტის სიაში — „50 ფილმი, რომელიც 14 წლამდე უნდა ნახო“ — „ოთხასი დარტყმა“ 10 საუკეთესო ფილმს შორის დასახელდა. „ოთხასი დარტყმა“ — Rotten Tomatoes „ოთხასი დარტყმა“ — კინოფილმების ინტერნეტ-მონაცემთა ბაზა (ინგლისური) „ოთხასი დარტყმა“ — Allmovie-ზე ↑ Festival de Cannes: The 400 Blows. festival-cannes.com. დაარქივებულია ორიგინალიდან — 16 სექტემბერი 2012. ციტირების თარიღი: 15 February 2009 ↑ 50 films to see by age 15.
დავიწყებულები

დავიწყებულები (ესპ. Los Olvidados) − ლუის ბუნიუელის 1950 წლის ფილმი. კანის კინოფესტივალის ჯილდო საუკეთესო რეჟისორი „დავიწყებულები“ — კინოფილმების ინტერნეტ-მონაცემთა ბაზა (ინგლისური) დავიწყებულები დაარქივებული 2012-07-17 საიტზე Wayback Machine. ITESM-ზე (ესპანური) დავიწყებულები დაარქივებული 2011-06-13 საიტზე Wayback Machine. IberoAmericanMovies.com დაარქივებული 2012-03-21 საიტზე Wayback Machine. -ზე დავიწყებულების ალტერნატიული დასასრული დაარქივებული 2011-11-29 საიტზე Wayback Machine. Google Videos-ზე ინგლისური სუბტიტრებით დავიწყებულები კადრების გალერეა André Bazin – “Cruelty and Love in Los Olvidados” (Luis Buñuel) Ernesto R. Acevedo-Muñoz – “Los olvidados: Luis Buñuel and the Crisis of Nationalism in Mexican Cinema”
სირაჯი

სირაჯი — ღვინისა და არყის გამყიდველი ვაჭარი. ამ ჯგუფის ვაჭართა გაჩენა გამოიწვია საქართველოში XIX საუკუნის II ნახევარში სავაჭრო მეღვინეობის განვითარებამ. სირაჯი დამახასიათებელია აღმოსავლეთ საქართველოს ქალაქებისათვის (თბილისი, თელავი, სიღნაღი, გურჯაანი, გორი, ცხინვალი, დუშეთი). დიდ ქალაქებში (თბილისი) სირაჯები ცალკე ამქარს (ორგანიზაცია) ქმნიდნენ, შედარებით პატარა ქალაქებში (მაგ., სიღნაღი) და სხვა ვაჭრული ელემენტებითურთ ერთ ამქარში ერთიანდებოდნენ. თბილისში მათი ძირითადი ცენტრი „სირაჯხანა“ იყო. თბილისელ სირაჯებს ღვინო და არაყი კახეთიდან, ქართლიდან, სომხეთიდან და აზერბაიჯანიდან შემოჰქონდათ. სირაჯები ღვინოს სოფლად შემოდგომით ყიდულობდნენ, ახალდაწერულ ღვინოს კი „იბევებდნენ“ — ქვევრს ბეჭედს დაარტყამდნენ. სირაჯები ღვინით ამარაგებდნენ ქალაქებს, დაბებს, ასევე სოფლებსა და სხვადასხვა ადგილში გაბნეულ სასადილოებს, დუქნებსა და სამიკიტნოებს. აბესაძე ნ., ქართული საბჭოთა ენციკლოპედია, ტ. 9, თბ., 1985. — გვ. 380-381.
ინდოეთის აჯანყება (1857)

ინდოეთის 1857 წლის აჯანყება, 1857 წლის დამოუკიდებლობისთვის ბრძოლა, ინდოეთის დამოუკიდებლობისთვის პირველი ბრძოლა, დიდი აჯანყება, 1857 წლის რევოლუცია, სიპაების აჯანყება და სიპაების ამბოხი — 1857 წლის 10 მაისს, ბრიტანეთის ოსტინდოეთის კომპანიის არმიაში მოსამსახურე სიპაების, ქალაქ მერატხში ამბოხებით დაიწყო, რომელიც მალევე ზემო განგეტიკში და ცენტრალურ ინდოეთში გავრცელდა. ძირითადი დაპირისპირებები ხდებოდა დღევანდელი უტარ-პრადეშის, ბიჰარის, მადჰია-პრადეშის და დელის რეგიონებში. აჯანყებულებმა ამ რეგიონში კომპანიის გავლენას მნიშვნელოვანი დარტყმა მიაყენეს. აჯანყება 1858 წლის 20 ივნისს გვალიორის დაცემით დასრულდა. ↑ The Gurkhas by W. Brook Northey, John Morris. ISBN 81-206-1577-8. Page 58 ↑ 2.0 2.1 Bandyopadhyay 2004, p. 169–172 Bose და Jalal 2003, p. 88–103 Quote: "The 1857 rebellion was by and large confined to northern Indian Gangetic Plain and central India.", Brown 1994, p. 85–87, and Metcalf და Metcalf 2006, p. 100–106 ↑ Bayly 1990, p. 170 Quote: "What distinguished the events of 1857 was their scale and the fact that for a short time they posed a military threat to British dominance in the Ganges Plain."
კარავანკე

კარავანკე (სლოვენ. Karavanke, გერმ. Karawanken) — ქედი აღმოსავლეთ ალპებში. ქმნის ბუნებრივ საზღვარს ავსტრიასა და სლოვენიას შორის. მაქსიმალური სიმაღლე აღწევს 2238 მ-ს (მთა სტოლი). ჩრდილოეთიდან შემოიფარგლება მდინარე დრავის ხეობით, ხოლო სამხრეთით აღწევს მდინარე სავის ხეობამდე. სიგრძე დაახლოებით 100 კმ. კარავანკეს შემადგენლობაშია მთის მასივი მეჟაკლა. ჩრდილოეთ მთისძირში მდებარეობს ალპური ტბა ფაკერ-ზეე (ფართობი 2,2 კმ²). აგებულია უმეტესწილად კირქვებითა და დოლომიტებით. თხემი ძლიერ დანაწევრებულია, ავსტრიის მხარეს მიქცეული კალთები ციცაბო და კლდოვანია, ხოლო სლოვენიური მხარე შემოსილია ფართოფოთლოვანი და წიწვოვანი ტყით. დანაწევრებულია ტროგული ხეობებით. განვითარებულია კარსტი. ზღვის დონიდან 1700-1800 მ სიმაღლეზე გვხვდება ბუჩქნარები და ალპური მდელოები. ქედის დასავლეთ ნაწილში გადის სარკინიგზო და საავტომობილო გვირაბი კარავანკე, რომელიც ერთმანეთთან აკავშირებს ქალაქებს ფილახსა (ავსტრია) და ესენიცეს (სლოვენია). განვითარებულია ალპინიზმი. ალპები შეგიძლიათ იხილოთ მედიაფაილები თემაზე „კარავანკე“ ვიკისაწყობში. კარავანკე — სტატია დიდი საბჭოთა ენციკლოპედიიდან (რუსული) კარავანკე — სტატია ენციკლოპედია ბრიტანიკიდან (ინგლისური)
ჩანდრაგუპტა მაურია

ჩანდრაგუპტა მაურია (ჰინ. चन्द्रगुप्त मौर्य) — ძველი ინდოეთის მმართველი ძვ. წ. 317–293 ან ძვ. წ. 324–300 წლებში, მაურიების დინასტიის (IV–II საუკუნეები) დამაარსებელი. ისარგებლა დასავლეთ ინდოეთში ანტიმაკედონური აჯანყებებით, აღმოსავლეთში ნანდების არაპოპულარული დინასტიის წინააღმდეგ სახალხო მღელვარებით და კონტროლი დაამყარა ჩრდილოეთ ინდოეთის თითქმის მთელ ტერიტორიაზე. 305 წელს იბრძოდა სელევკიდების მეფის სელევკე I ნიკატორის წინააღმდეგ, რომელთანაც ბოლოს ზავი გააფორმა. სელევკეს ელჩმა, მეგასთენემ თავის ჩანაწერებში („ინდიკა“) შემოინახა ცნობები დედაქალაქ პატალიპუტრაში ყოფნის შესახებ; მათში ავტორი ჩანდრაგუპტა მაურიას სახელმწიფოს ცენტრალიზებულ და კარგად მართულ იმპერიად ახასიათებს. ჩანდრაგუპტას მრჩეველი კაუტილია (ჩანაკია) ავტორია თეორიული ნაშრომისა „ართაშასტრა“ („პოლიტიკის ხელოვნება“), რაც წარმოდგენას ქმნის ინდოეთის მართვის იმდროინდელ მეთოდებზე. ჯაინისტური წყაროების თანახმად, 24-წლიანი მმართველობის შემდეგ ჩანდრაგუპტა მაურიამ, როგორც ღვთისმოსავმა ჯაინმა, სიცოცხლე თვითმკვლელობით დაასრულა (უარი თქვა ჭამაზე). ↑ Котин И. Ю. Чандрагупта Маурья // Большая российская энциклопедия. т. 34. — М., 2017. — стр. 401.
დასავლეთი ალპები

დასავლეთი ალპები (გერმ. Westalpen; იტალ. Alpi Occidentali; ფრანგ. Alpes occidentales) — ალპების მთათა სისტემის ნაწილი ევროპაში. ვრცელდება ბოდენის ტბიდან (ჩრდილოეთით) კომოს ტბამდე (სამხრეთით). მოქცეულია იტალიის, საფრანგეთისა და შვეიცარიის ფარგლებში. სიგრძე დაახლოებით 500 კმ, სიგანე ადგილ-ადგილ დაახლოებით 130 კმ. წარმოადგენს ალპების ყველაზე მაღალი ქედებისა და მასივების ერთობლიობას. უმაღლესი მწვერვალია მონბლანი (4808 მ), რომელიც არის დასავლეთი ევროპის უმაღლესი მწვერვალი. ჭარბობს 4000-იანი მწვერვალები, რომელთაგან აღსანიშნავია მონტე-როზა (4634 მ), დომი (4545 მ), ვაისჰორნი (4506 მ), მატერჰორნი (4478 მ), დან-ბლანში (4357 მ), გრან-კომბენი (4314 მ), ფინსტერაარჰორნი (4274 მ), გრანდ-ჟორასი (4208 მ), რიმპფიშჰორნი (4199 მ), ალეჩჰორნი (4195 მ), იუნგფრაუ (4158 მ), გრან-პარადიზო (4061 მ) და სხვა. განვითარებულია მთის-მყინვარებიანი რელიეფის ფორმები, განაპირა და გრძივი ღრმა ხეობები, მსხვილი მყინვარები. აღმოსავლეთ ალპებთან შედარებით გამოირჩევა ნაკლები სიგანით, მკვეთრად გამოყოფილი თაღოვანი განფენილობით, ხშირი და ღრმა ტექტონიკურ-მდინარეული დანაწევრებით, ჩრდილოეთი რაიონების დიდი სინესტით, სადაც ფართოდ არის განვითარებული მაღალი სარტყლის სუბალპური და ალპური ლანდშაფტები, ხოლო სამხრეთი ქედების ფერდობების ქვედა მონაკვეთებზე გაბატონებულია ხმელთაშუაზღვიური ლანდშაფტები. პადანის დაბლობისკენ მიქცეული მონაკვეთი ციცაბოკალთებიანია. დასავლეთი ალპების შემადგენლობაშია: ლიგურიის ალპები, ზღვისპირა ალპები, პროვანსის ალპები, კოტის ალპები, დოფინეს ალპები, გრაის ალპები, ბერნის ალპები, პენინის ალპები, ლეპონტინის ალპები, გლარნის ალპები. დასავლეთი ალპებში ერთიანდება აგრეთვე მთის მასივები: პელვუ, ვერკორი და სხვა. დასავლეთი ალპები აგებულია ძირითადად კრისტალური ქანებით, პერიფერიები უმეტესად დანალექი ქანებით. გაბატონებულია მთა-ტყის ლანდშაფტი. ალპები აღმოსავლეთი ალპები დასავლეთი ალპები — სტატია დიდი რუსული ენციკლოპედიიდან (რუსული)
ალტორი

ალტორი (კორს. lavu d’Altore; ფრანგ. lac d’Altore) — ტბა კუნძულ კორსიკაზე. მდებარეობს ჩრდილოეთ კორსიკის დეპარტამენტში, ზღვის დონიდან 2050 მ სიმაღლეზე, მდინარე გოლოს აუზში. გენეზისი — მყინვარული. გარშემორტყმულია შიშველი მთებით. ტბის სიახლოვეს 2035 მ სიმაღლეზე განლაგებულია წვრილი ტბა. www.geoportail.gouv.fr
სირენები

სირენები (Sirenia) — ზღვის ძუძუმწოვრების რიგი, რომელშიც გაერთიანებულია 3 ოჯახი: ლამანტინისებრნი (3 სახეობა), დიუგონისებრნი (1 სახეობა დიუგონი) და ზღვის ძროხისებრნი (1 სახეობა — ზღვის ძროხა, რომელიც ამოწყდა XVIII საუკუნეში). ცხოვრობენ ზღვაში, ხმელეთზე არ გამოდიან. აქვთ მობლაგვებული თავი, რომლის წვერზე ნესტოებია. აქვთ მასიური წინა ფარფლები, მოძრავი და მოკლე კისერი, ორლაპოტიანი კუდი, რომელიც ძირითადი სამოძრაო ორგანოა. იკვებებიან წყლის მცენარეებით, ლამანტინის მაკეობა გრძელდება 5-6 თვემდე, დიუგონისა — 11 თვემდე. შობენ თითო ნაშიერს. სირენების რაოდენობა ყველგან კლებულობს და საჭიროებს საყოველტაო დაცვას. ჯანაშვილი ა., ქართული საბჭოთა ენციკლოპედია, ტ. 9, თბ., 1985. — გვ. 382.
ფალგუ

ფალგუ (ჰინ. फल्गु नदी) — მდინარე ინდოეთში, ბიჰარის შტატში, გადაკვეთს ქალაქ გაიას, წარმოადგენს წმინდა მდინარეს ინდუსებისათვის. წარმოიქმნება ბოდჰ-გაიას სიახლოვეს, ორი პატარა ნაკადულის შერწყმის შედეგად. ხშირად მას ნირანჯანას უწოდებენ. წარმოქმნილი დინება მიემართება ჩრდილოეთით და კვეთს ქალაქ გაიას. მუსონების სეზონში ფალგუს წყალდიდობა ახასიათებს, მაგრამ მშრალ სეზონზე იგი უმნიშვნელო, ქვიშის ფართო ნაპირებიანი დინებაა. ↑ Gaya, India. დაარქივებულია ორიგინალიდან — 2010-12-23. ციტირების თარიღი: 2010-05-05. ↑ 2.0 2.1 Bengal District Gazaetter - Gaya By L.S.S. O’malley. pp. 8-9. Google books. ციტირების თარიღი: 2010-05-05.
განდაკი

განდაკი ან კალი-განდაკი — ერთ-ერთი უმნიშვნელოვანესი მდინარე ნეპალში და განგის მარცხენა შენაკადი ინდოეთში. ნეპალში მას ასევე კრიშნა-განდაკის უწოდებენ. ამ ქვეყანაში იგი ცნობილია თავის ღრმა ხეობით ჰიმალაის მთებში და უზარმაზარი ჰიდროელექტრული პოტენციალით. აუზის მთლიანი ფართობი 46 300 კმ²-ია, რომლის უდიდესი ნაწილიც ნეპალში მდებარეობს. აუზი ამავე დროს მოიცავს მსოფლიოში სულ არსებული 14 ისეთი მწვერვალიდან სამს, რომელთა სიმაღლეც 8 000 მეტრზე მეტია; ესენია — დჰაულაგირი, მანასლუ და ანაპურნა. ამათგან უმაღლესია დჰაულაგირი. მდინარე სათავეს იღებს ნეპალში, ტიბეტის საზღვართან, ზღვის დონიდან 6 268 მეტრზე, მუსტანგის რეგიონში. განდაკი ნეპალში ვიკისაწყობში არის გვერდი თემაზე: განდაკი Map of the river at Trekking დაარქივებული 2008-07-06 საიტზე Wayback Machine. site. Hydroelectric Power Plants in India - Other States დაარქივებული 2012-09-04 საიტზე Archive.isCategory:Webarchive template archiveis links Thulagi Glacier and Lake დაარქივებული 2011-07-18 საიტზე Wayback Machine. WILD LIFE SANCTUARIES AND NATIONAL PARKS დაარქივებული 2009-04-10 საიტზე Wayback Machine. Valmiki Tiger Reserve დაარქივებული 2009-09-15 საიტზე Wayback Machine. [1] [2] დაარქივებული 2006-10-07 საიტზე Wayback Machine. GMR energy to acquire 80% stake in Nepal's Himtal Power დაარქივებული 2012-03-07 საიტზე Wayback Machine. GANDAK BARRAGE დაარქივებული 2009-04-10 საიტზე Wayback Machine. The India-Nepal Treaty დაარქივებული 2010-01-08 საიტზე Wayback Machine. [3] დაარქივებული 2009-04-30 საიტზე Wayback Machine. Ministry of Water Resources დაარქივებული 2009-02-20 საიტზე Wayback Machine. ↑ Negi, Sharad Singh. Himalayan Rivers, Lakes and Glaciers. Google Books. ციტირების თარიღი: 2010-05-28.
იერუსალიმის მეორე ტაძარი

მეორე ტაძარი — იერუსალიმის ტაძრის რეკონსტრუქცია, რომელიც იდგა ძვ. წ. 515 და ახ. წ. 70 წლებს შორის. ამ პერიოდში ეს ტაძარი ებრაელთა ღვთისმსახურების ცენტრი იყო, სადაც ხდებოდა მთავარი მსხვერპლთშეწირვები, ცნობილი როგორც ”კორაბნოტი”. სოლომონის ტაძარი, ცნობილი როგორც პირველი ტაძარი დაინგრა ძვ. წ. 586 წელს, როდესაც იუდეის სამეფო დაიპყრო ბაბილონის სამეფომ და ებრაელები განდევნეს ბაბილონელთა ტყვეობაში. რომაელებმა დაანგრიეს იერუსალიმი და მისი მეორე ტაძარი დაახ. ახ. წ. 70 წელს, რითაც დასრულდა 66 წელს დაწყებული იუდეველთა ომი. ვიკისაწყობში არის გვერდი თემაზე: იერუსალიმის მეორე ტაძარი Jewish Encyclopedia: Temple, The Second 4 Enoch: The Online Encyclopedia of Second Temple Judaism Jerusalem Videos დაარქივებული 2010-08-09 საიტზე Wayback Machine. Second Temple of Jerusalem (renders album of 3d model) / Zonerama photo gallery
სონი (მდინარე)

სონი (ჰინ. सोन नदी) — მდინარე ინდოეთში, განგის უდიდესი სამხრეთ შენაკადი. სიგრძე — 780 მ, აუზის ფართობი — 71 900 კმ². სათავეს იღებს ჩჰოტა-ნაგპურის პლატოზე. მისი ზემო დინება, დაახლოებით 480 კმ ვიწრო ხეობაში მიედინება, კაიმურის მთების სამხრეთ კალთებთან. მუსონების პერიოდში, სონის ქვემოწელი ხშირად ტბორავს მიმდებარე ველებს. ზამთრობით კი იგი წყალმარჩხ, ვიწრო მდინარედ იქცევა. ნაოსნობა მხოლოდ ქვემო დინებაშია შესაძლებელი. მდინარე სონი, დიდი საბჭოთა ენციკლოპედია[მკვდარი ბმული]
საბჭოთა კავშირის საფეხბურთო თასი 1976

საბჭოთა კავშირის საფეხბურთო თასი 1976 — საბჭოთა კავშირის საფეხბურთო თასის 35-ე გათამაშება, რომელიც დაიწყო 21 მარტს და დასრულდა 3 სექტემბერს. გამარჯვებული გახდა თბილისის „დინამო“, რომელმაც ფინალში ერევნის „არარატი“ დაამარცხა, ანგარიშით 3–0. 1 გუცაევის წაქცევისათვის. „დინამო“: გოგია, ხიზანიშვილი, კანთელაძე, ხინჩაგაშვილი, ებრალიძე, ჩივაძე, მ. მაჩაიძე (კ), ჩელებაძე, გუცაევი, ყიფიანი (წერეთელი 75'), კოპალეიშვილი მთავარი მწვრთნელი: ნოდარ ახალკაცი „არარატი“: ოვსეპიანი, გევორქიანი, სარქისიანი (კ), მირზოიანი, მესროპიანი, ს. პეტროსიანი, ფარსადანიანი, ოგანესიანი (აზარიანი 89'), კეროპიანი, ნ. პეტროსიანი, ხალაიჯიანი (კაზარიანი, 46) მთავარი მწვრთნელი: ედუარდ მარქაროვი WildStat.ru. ↑ Кубок СССР 1976. 1976 год.
კარნის ალპები

კარნის ალპები (გერმ. Karnische Alpen, იტალ. Alpi Carniche) — ქედი აღმოსავლეთ ალპებში. ვრცელდება ავსტრიისა და იტალიის საზღვარზე. სიგრძე 120 კმ. მაქსიმალური სიმაღლე 2782 მ (მთა ჰოე-ვარტე). გადაჭიმულია მდინარე პიავეს ხეობიდან (დასავლეთით) მდინარე გაილიცის ხეობამდე (აღმოსავლეთით). მდებარეობს აღმოსავლეთ ტიროლის, კარინტისა და ფრიულის ტერიტორიებზე. სამხრეთ-დასავლეთით შემოფარგლულია დოლომიტის ალპებით, ჩრდილოეთით მდინარე გაილის ხეობით, აღმოსავლეთით კარავანკის ქედით, სამხრეთ-აღმოსავლეთით იულიუსის ალპებით. ზაფხულის კურორტები და ზამთრის სპორტული ცენტრები მდებარეობს თვალწარმტაც ადგილებში. კარნის ალპები აგებულია უმთავრესად კრისტალური ფიქლებითა და კირქვებით. აქვს ვიწრო თხემი და ციცაბო კალთები. შემოსილია ფართოფოთლოვანი (მუხა, წიფელი) და წიწვოვანი (ნაძვი, სოჭი, ფიჭვი) ტყით. სახელი ეწოდა ისტორიულ-გეოგრაფიული რეგიონის — კარნიის მიხედვით. ალპები შეგიძლიათ იხილოთ მედიაფაილები თემაზე „კარნის ალპები“ ვიკისაწყობში. კარნის ალპები — სტატია დიდი რუსული ენციკლოპედიიდან (რუსული) კარნის ალპები — სტატია ენციკლოპედია ბრიტანიკიდან (ინგლისური)
ამირანაშვილი

საკუთარი სახელი ამირანაშვილი შეიძლება აღნიშნავდეს: ამირან ამირანაშვილი — ქართველი მსახიობი ამირან ამირანაშვილი — ქართველი მსახიობი მედეა ამირანაშვილი — ქართველი მომღერალი პეტრე ამირანაშვილი — ქართველი მომღერალი შალვა ამირანაშვილი — ქართველი ხელოვნებათმცოდნე
ალგეის ალპები

ალგეის ალპები (გერმ. Allgäuer Alpen) — ქედი აღმოსავლეთ ალპებში, გერმანიასა და ავსტრიაში. ვრცელდება ბოდენის ტბასა (დასავლეთით) და მდინარე ლეხს (აღმოსავლეთით) შორის. სიგრძე დაახლოებით 75 კმ, სიგანე 50 კმ. მაქსიმალური სიმაღლე 2656 მ (გროსერ-კროტენკოპფი). დამახასიათებელია მცენარეებით შემოსილი ციცაბო კალთები, ღრმად დანაწევრებული ფერდობები, მრავალფეროვანი ფლორა. ალგეის ალპები არის დასავლეთიდან აღმოსავლეთისაკენ გადაჭიმული ქედების ერთობლიობა. ჩრდილოეთით ესაზღვრება ალპების მთისწინეთი. არის მთის წვრილი ტბები, ხეობებში შედარებით მოზრდილი ტბებია. უმთავრესად აგებულია მეზოზოური ასაკის კირქვებით. აქვს წაწვეტილი მწვერვალები. არის თანამედროვე გამყინვარება. დამახასიათებელია კარსტული რელიეფის ფორმები. შემოსილია მთის ტყეებითა და მდელოებით. საბაგირო გზების ხშირი ქსელი. განვითარებულია ტურიზმი. ალპები შეგიძლიათ იხილოთ მედიაფაილები თემაზე „ალგეის ალპები“ ვიკისაწყობში. ალგეის ალპები — სტატია დიდი საბჭოთა ენციკლოპედიიდან (რუსული)
შპლიუგენის უღელტეხილი

შპლიუგენის უღელტეხილი (გერმ. Splügenpass) — უღელტეხილი ალპებში, იტალიისა და შვეიცარიის საზღვარზე. მდებარეობს ლეპონტისა და რეტის ალპების შესაყარზე, ლომბარდიისა და გრაუბიუნდენის ტერიტორიებზე. სიმაღლე 2113 მ. აკავშირებს ჰინტერაინის ხეობასა და შპლიუგენს (შვეიცარია) ვალე-შპლუგასთან და კიავენასთან (იტალია). შემდეგ გზა გრძელდება კომოს ტბის გაყოლებით. სან-ბერნარდინოს უღელტეხილის ქვეშ გაყვანილი გვირაბის შემდეგ შედარებით დაკარგა მნიშვნელობა, თუმცა ზამთრის პერიოდში უღელტეხილი გახსნილია. შპლიუგენის უღელტეხილზე გადადის მდინარეების რაინისა (ჩრდილოეთით) და პოს (სამხრეთით) აუზების წყალგამყოფი. 1840 წელს უღელტეხილზე იმოგზაურა ინგლისელმა მწერალმა მერი შელიმ, რომელმაც აღწერა გავლილი გზა. შეგიძლიათ იხილოთ მედიაფაილები თემაზე „შპლიუგენის უღელტეხილი“ ვიკისაწყობში. ისტორია დაარქივებული 2005-02-04 საიტზე Wayback Machine. (ინგლისური)
ფაბიო ბორინი

ფაბიო ბორინი (დ. 29 მარტი, 1991) — იტალიელი ფეხბურთელი, პრემიერ ლიგის კლუბ „ლივერპულის“ თავდამსხმელი. ბორინიმ კარიერა დაიწყო „ბოლონიაში“, 2007 წელს კი გადავიდა „ჩელსიში“. 2011 წელს ის იჯარით გადავიდა ინგლისის საფეხბურთო ლიგის ჩემპიონშიპის კლუბ „სუონსი სიტიში“. ბორინი სუონსიდან იმავე წელს „რომაში“ გადავიდა. „რომაში“ ერთწლიანი თამაშის შემდეგ კი 2012 წელს ის „ლივერპულმა“ შეიძინა. ბორინის დებიუტი იტალიის ნაკრებში 2012 წელს შედგა, მონაწილეობა მიიღო 2012 წლის ევროპის ჩემპიონატში. შეგიძლიათ იხილოთ მედიაფაილები თემაზე „ფაბიო ბორინი“ ვიკისაწყობში. Fabio Borini — სტატისტიკა საიტზე Soccerbase.com (ინგლისური) ESPN Soccernet profile დაარქივებული 2012-12-06 საიტზე Archive.isCategory:Webarchive template archiveis links ↑ Premier League Clubs submit Squad Lists (PDF). Premier League (4 სექტემბერი, 2012). დაარქივებულია ორიგინალიდან — 10 მარტი, 2013. ციტირების თარიღი: 26 ივლისი, 2013. ↑ Soccerbase profile Fabio Borini. web page. Centurycomm Limited (2017). ციტირების თარიღი: 2 April 2017. ↑ Italy: Borini In, Balotelli Out.
ბოლივია 1936 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე პირველად იასპარეზა 1936 წელს, გერმანიის დედაქალაქ ბერლინში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2008-12-23 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბოლივია 1964 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მეორედ იასპარეზა 1964 წელს, იაპონიის დედაქალაქ ტოკიოში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2016-03-04 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბოლივია 1968 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მესამედ იასპარეზა 1968 წელს, მექსიკის დედაქალაქ მეხიკოში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2008-12-23 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბოლივია 1972 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მეოთხედ იასპარეზა 1972 წელს, დასავლეთ გერმანიის ქალაქ მიუნხენში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2016-03-04 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბოლივია 1976 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მეხუთედ იასპარეზა 1976 წელს, კანადის ქალაქ მონრეალში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2015-09-10 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ბოლივია 1984 წლის ზაფხულის ოლიმპიურ თამაშებზე

ბოლივიამ ზაფხულის ოლიმპიურ თამაშებზე მეექვსედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ ვერცერთი მედალი ვერ მოიპოვეს. სპორტული ბმულები დაარქივებული 2008-12-23 საიტზე Wayback Machine. საერთაშორისო ოლიმპიური კომიტეტის შედეგების მონაცემთა ბაზა
ალაჰაბადი

ალაჰაბადი (ჰინ. इलाहाबाद; სპარს. ღმერთის მიერ დასახლებული) — ინდუიზმის წმინდა ქალაქი ინდოეთში, უტარ-პრადეშის შტატში. სახელი უწოდა მოგოლთა იმპერატორმა აქბარმა. თავდაპირველი სახელი პრაიაგა იყო (სანსკრ. მსხვერპლშეწირვის ადგილი). მიაჩნიათ, რომ სწორედ აქ მოახდინა ბრაჰმამ პირველი მსხვრეპლშეწირვა სამყაროს შექმნის შემდეგ. ზოგიერთი ანგარიშის მიხედვით, იგი ინდოეთის მეორე უძველესი ქალაქია. მდებარეობს შტატის დედაქალაქ ლაქნაუდან 205 კმ-ით სამხრეთით. ალაჰაბადი ერთ-ერთია ინდუისტური მომლოცველობის ოთხი ადგილიდან. მას მნიშვნელოვანი ადგილი უკავია ინდუისტურ ლიტერატურაში, რადგან მდებარეობს სანგამთან, წმინდა მდინარეების — განგის, იამუნასა და სარასვატის შერწყმის ადგილას. ქალაქში მდებარეობს ცენტრალური თუ შტატის მრავალი სამთავრობო ოფისი, ასევე ინდოეთის მე-4 უძველესი უნივერსიტეტი. ალაჰაბადში დაიბადა ინდოეთის შვიდი პრემიერ-მინისტრი, მათ შორის ჯავაჰარლალ ნერუ, ინდირა განდი და რაჯივ განდი. ინდოეთის ხელისუფლებამ ალაჰაბადი ამოარჩია ერთ-ერთ იმ ქალაქად, სადაც ხორციელდება ჯავაჰარლალ ნერუს ეროვნული ურბანული განახლების მისია, რომლის მიზანიცაა ურბანული ინფრასტრუქტურის განახლება, ეფექტიანი მართვა და ქალაქის მაცხოვრებელთათვის ძირითადი მომსახურებების შეთავაზება. ინდოეთის მილიონიანი ქალაქების სია Allahabad, ტურისტული მეგზური ვიკივოიაჟზე ოფიციალური საიტი North Western Provinces დაარქივებული 2018-12-01 საიტზე Wayback Machine. Allahabad at Wikimapia - Showing places, geography, terrain, routes in and around Allahabad using satellite images ↑ Provisional Population Totals, Census of India 2011; Urban Agglomerations/Cities having population 1 lakh and above (pdf). Office of the Registrar General & Census Commissioner, India. ციტირების თარიღი: 26 March 2012. ↑ Indian STD code Details ↑ Prayagraj Pin Code ↑ დაარქივებული ასლი. დაარქივებულია ორიგინალიდან — 2018-05-20. ციტირების თარიღი: 2012-04-19. ↑ Mission Cities at http://jnnurm.nic.in/nurmudweb/missioncities.htm დაარქივებული 2010-06-14 საიტზე Wayback Machine.